

ΕΛΛΗΝΙΚΗ ΔΗΜΟΚΡΑΤΙΑ

ΠΑΝΕΠΙΣΤΗΜΙΟ ΙΩΑΝΝΙΝΩΝ

**Αρ.1η/31.10.2018**

**ΠΡΑΚΤΙΚΟ ΕΠΙΤΡΟΠΗΣ ΣΙΤΙΣΗΣ**

**ΤΗΣ ΠΡΩΗΝ Σ.Ε.Υ.Π. ΤΟΥ Τ.Ε.Ι. ΗΠΕΙΡΟΥ**

Σήμερα 31.10.2018 ημέρα Τετάρτη και ώρα 13:00΄μ.μ., συνήλθε σε συνεδρίαση στο γραφείο του Τμήματος Φοιτητικής Μέριμνας & Σταδιοδρομίας, η επιτροπής σίτισης της πρώην Σ.Ε.Υ.Π. του ΤΕΙ Ηπείρου (νυν Πανεπιστημίου Ιωαννίνων) στα Ιωάννινα, όπως ορίστηκε με το **Αρ.16ο/21-12-2017** Πρακτικό της Συγκλήτου του Τ.Ε.Ι. ΗΠΕΙΡΟΥ με θέμα: ***«Συγκρότηση επιτροπών του ΤΕΙ Ηπείρου»*** και ισχύει σύμφωνα με το **αρ.:1511/02-10-2018** Απόσπασμα Πρακτικού της Συνεδρίας του Πρυτανικού Συμβουλίου του Πανεπιστημίου Ιωαννίνων, αποτελούμενη από τους κάτωθι:

* Χρύσα Κοτρώτσιου, ως Πρόεδρο
* Ευφροσύνη Γκουνταβά, ως μέλος
* Φανούλα Κροκίδη, ως μέλος και Γραμματέας

Μετά τη διαπίστωση απαρτίας, η Πρόεδρος της επιτροπής σίτισης θέτει προς συζήτηση το θέμα**: *«Έγκριση πίνακα αξιολόγησης των δικαιούχων φοιτητών/τριών [παλαιών και νεοεισαχθέντων] για δωρεάν σίτιση στην πρώην Σ.Ε.Υ.Π. του Τ.Ε.Ι. ΗΠΕΙΡΟΥ κατά το ακαδημαϊκό έτος 2018-2019».***

 Η Πρόεδρος της Επιτροπής θέτει υπόψη των μελών:

**[α].** Ο αριθμός των φοιτητών/τριών του πρώην Τ.Ε.Ι. ΗΠΕΙΡΟΥ που δικαιούνται δωρεάν σίτιση, ενδεικτικά για τα Ιωάννινα ανέρχεται σε **[690]** *(συγκεκριμένα για το διάστημα από 01-01-2018 μέχρι 31-12-2018 – Αρ. Σύμβασης: 46/2016)*, όπως καταρτίστηκε από το Τμήμα Φοιτητικής Μέριμνας & Σταδιοδρομίας του ΤΕΙ ΗΠΕΙΡΟΥ, σύμφωνα με τις προϋποθέσεις και τα κριτήρια επιλογής της υπ’ αριθμ. **Φ.5/68535/Β3/18-06-12** Κοινής Υπουργικής Απόφασης των Υπουργείων Παιδείας και Οικονομικών με θέμα: *«Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των ΑΕΙ».*

**[β].** Κατά το χρονικό διάστημα υποβολής των ηλεκτρονικών αιτήσεων & δικαιολογητικών *(παλαιών και νεοεισαχθέντων φοιτητών/τριών των τριών Τμημάτων της πρώην Σ.Ε.Υ.Π.)* στο Τμήμα Φοιτητικής Μέριμνας & Σταδιοδρομίας **υποβλήθηκαν συνολικά** **(620)** εξακόσιες είκοσι σε αριθμό εμπρόθεσμες αιτήσεις φοιτητών/τριών, σύμφωνα και με τον πίνακα όπως διαμορφώθηκε από το Τμ. Φοιτητικής Μέριμνας & Σταδιοδρομίας, και ο οποίος αποτελεί αναπόσπαστο τμήμα του παρόντος πρακτικού.

**[γ].** Υπεβλήθησαν τρεις (3) σε αριθμό αιτήσεις φοιτητών/τριων που υπάγονται στην κατηγορία υπέρβασης του εισοδηματικού κριτηρίου σύμφωνα με τις διατάξεις της παρ.2 του άρθρου 1 της υπ’ αριθμ. Φ.5/65835/Β3/18-06-2012 Κοινής Υπουργικής Απόφασης (διαθέσιμη στην ηλεκτρονική διεύθυνση <http://et.diavgeia.gov.gr> με αριθμό διαδικτυακής ανάρτησης (ΑΔΑ) Β4ΛΜ9-Ν1Γ και φέρουν τους ακόλουθους **Α.Μ.: [ 18040 – 18986 – 17109].**

Η Επιτροπή Σίτισης μετά από διαλογική συζήτηση και έχοντας υπόψη:

* Τις προϋποθέσεις και τα κριτήρια επιλογής της υπ’ αριθμ. **Φ.5/68535/Β3/18-06-12** Κοινής Υπουργικής Απόφασης των Υπουργείων Παιδείας και Οικονομικών *«Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των ΑΕΙ»*
* Την υπ΄ αριθμ. 46/2016 υπογραφείσα Σύμβαση, η οποία ισχύει από 01-01-2017 και λήγει στις 31-12-2018, για τη σίτιση των φοιτητών του πρώην Τ.Ε.Ι. ΗΠΕΙΡΟΥ στην Άρτα, στα Ιωάννινα, στην Πρέβεζα και στην Ηγουμενίτσα
* Τον πίνακα αξιολόγησης των υποβληθέντων αιτήσεων σίτισης των φοιτητών/τριών των τριών Τμημάτων της πρώην Σ.Ε.Υ.Π., όπως καταρτίστηκε από το αρμόδιο Τμήμα Φοιτητικής Μέριμνας & Σταδιοδρομίας και το οποίο αποτελεί αναπόσπαστο τμήμα του παρόντος πρακτικού

 ***Εισηγείται:***

***μειοψηφούσης της κ. Ευφροσύνης Γκουνταβά ως προς το σημείο [Β]***

**[Α].** Την έγκριση του πίνακα αξιολόγησης των δικαιούχων φοιτητών/τριών των τριών Τμημάτων της πρώην Σ.Ε.Υ.Π. για δωρεάν σίτιση, στον οποίο συμπεριλαμβάνονται εξακόσιοι είκοσι **(620)** φοιτητές/τριες, όπως καταρτίστηκε από το αρμόδιο Τμήμα Φοιτητικής Μέριμνας & Σταδιοδρομίας και την ανάρτηση αυτού *(με τους αρ. μητρώων των φοιτητών/τριων*) καθώς και του σχετικού πρακτικού στον πίνακα ανακοινώσεων του Τμ. Φοιτητικής Μέριμνας & Σταδιοδρομίας και στην ιστοσελίδα του πρώην Τ.Ε.Ι. ΗΠΕΙΡΟΥ.

**[Β].** Την απόρριψη των τριών **(3)** αιτήσεων που υπάγονται στην κατηγορία υπέρβασης του εισοδηματικού κριτηρίου σύμφωνα με τις διατάξεις της παρ.2 του άρθρου 1 της υπ’ αριθμ. Φ.5/65835/Β3/18-06-2012 Κοινής Υπουργικής Απόφασης (διαθέσιμη στην ηλεκτρονική διεύθυνση <http://et.diavgeia.gov.gr> με αριθμό διαδικτυακής ανάρτησης (ΑΔΑ) Β4ΛΜ9-Ν1Γ και φέρουν τους ακόλουθους **Α.Μ.: [ 18040 – 18986 – 17109].**

 **[Γ].** Το χρονικό διάστημα υποβολής ενστάσεων ορίζεται από την **Πέμπτη 01.11.2018 έως και την Τετάρτη 07.11.2018** **και ώρες αυστηρά: 11:00΄ – 13:00΄,** στο Τμ. Φοιτητικής Μέριμνας & Σταδιοδρομίας της πρώην Σ.Ε.Υ.Π. (στο ισόγειο του Κτιρίου) έτσι ώστε να πραγματοποιηθεί το συντομότερο δυνατόν η επόμενη συνεδρίαση της Επιτροπής Σίτισης.

 **Η Επιτροπή Σίτισης****:**

* **Χρύσα Κοτρώτσιου, ως Πρόεδρος**
* **Ευφροσύνη Γκουνταβά, ως μέλος**
* **Φανούλα Κροκίδη, ως μέλος και Γραμματέας**